Syng (film)

Syng er en amerikansk animasjonsfilm fra 2016 produsert av Illumination Entertainment. Den er regissert og skrevet av Garth Jennings.  
Stemmene i filmen spilles av Matthew McConaughey, Reese Witherspoon, Seth MacFarlane, Scarlett Johansson, John C. Reilly, Taron Egerton og Tori Kelly, og filmen handler om dyr som deltar på en sangkonkurranse.

Filmen inneholder mer enn 60 klassiske låter fra kjente artister, og har også en originallåt fra Stevie Wonder og Ariana Grande som heter Faith. Filmen hadde premiere 21. desember 2016 og har en totalomsetning på 297 millioner dollar.

Handlingsreferat 
I en by full av antropomorfe dyr som heter Calatonia, arrangerer en koala og teater-eier Buster Moon med økonomiske problemer, en sang-konkurranse for å promotere sitt teater. Et uhell som involverer glassøyet til Busters assistent, en gammel iguan Miss Crawly, bruker hun to ekstra nuller på alle flygebladene som deretter blåses ut av et vindu.

Forskjellige dyr fra hele byen samles for å delta på audition. De utvalgte inkluderer: Husmor og mor til 25 smågris, Rosita. Et pinnsvin Ash som liker punk-rock. En gorilla Johnny, sønn av gangster Big Daddy. Gatemusikant og mus Mike. Tre syngende og dansende frosker, Ricki, Howie og Kai. En opera-sanger og kamel Pete. En elefant Meena har alvorlig sceneskrekk, og dukker ikke opp til showet. Men kjæresten til Ash, Lance, blir avvist fra konkurransen.

Rosita havner på samme lag som en gris som heter Gunter for et danse-opptrinn. Buster oppdager at flyvebladene annonserer en premie på 100 000 dollar - penger han ikke har - men han er fremdeles optimistisk. Han arrangerer besøk med venninnen Eddies bestemor, tidligere opera-sanger og skuespillerinne Nana Noodleman, som er nølende til å sponse premien. Men hun blir med på en privat forhåndsvisning av showet.

Johnny må velge mellom øvingene, og å måtte hjelpe faren sin som sjåfør i en fluktbil under et ran. Han forsøker å være med på begge deler, men klarer ikke å plukke opp ranerne i tide på grunn av alvorlige trafikk-problemer. Derfor blir faren hans og gjengen deres arrestert av politiet. Mike er sikker på at han kommer til å vinne premien, og feirer på forhånd med å kjøpe en fancy bil for å imponere en kvinnelig mus. Men dagen før selve fremføringen blir oppdaget at Buster ikke har muligheten til betale ut 100 000 dollar. I tillegg blir teatret ødelagt av en selvlysende blekksprut.

Rolleliste (stemmegivere) 

 Matthew McConaughey som Buster Moon.
 Reese Witherspoon som Rosita.
 Seth MacFarlane som Mike.
 Scarlett Johansson som Ash.
 John C. Reilly som Eddie Noodleman.
 Tori Kelly som Meena.
 Taron Egerton som Johnny.
 Nick Kroll som Gunter.
 Nick Offerman som Norman.
 Garth Jennings som Karen Crawly.
 Peter Serafinowicz som Big Daddy.
 Beck Bennett som Lance.
 Jennifer Saunders som Miss Nana Noodleman.
 Jennifer Hudson som Young Nana Noodleman. 
 Leslie Jones som Meenas mor.
 Jay Pharoah som  Meenas bestefar.
 Rhea Perlman som Judith.
 Laraine Newman som Meenas bestemor
 Adam Buxton som Stan.

Norske stemmer 
 Jan Gunnar Røise som Buster Moon
 Ulrikke Hansen Døvigen som Rosita
 Jakob Schøyen Andersen som Johnny
 Emilie Skolmen som Meena
 Tomine Harket som Ash
 Jon Øigarden som Mike
 Anders Bye som Gunter
Espen Klouman Høiner

Produksjon 
I januar 2014 ble det annonsert at Garth Jennings skulle skrive og regissere en animasjonsfilm for Universal Pictures og Illumination Entertainment som omhandlet "mot, konkurranse og sangstemme". Filmen skulle opprinnelig ha tittelen Lunch men ble senere omdøpt til Sing. 
14. janauar 2014 ble Matthew McConaughey gitt stemmen til hovedrollen. Chris Meledandri og Janet Healy produserte filmen. 17. juni 2015 ble det bekreftet at McConaugheys rollefigur heter Buster og at John C. Reilly skulle ha stemmen til Eddie, en svart sau og Busters beste venn. I november 2015 ble det annonsert at Reese Witherspoon, Seth MacFarlane, Scarlett Johansson, Tori Kelly og Taron Egerton hadde blitt med i filmen.

Musikk 
Filmens soundtrack ble utgitt 21. desember 2016.

Utgivelse 
Da filmen var nesten ferdig ble den vist 11. september 2016 under Toronto internasjonale filmfestival. Universal Studios ga ut filmen 21. desember 2016.

Referanser

Eksterne lenker
 
 

Filmer fra 2016
Animasjonsfilmer fra USA
Musikaler
Filmkomedier fra USA
Engelskspråklige filmer